Augustus | 2015 | © My Klaskamer - idees en gedagtes uit 'n juffrou se pen
Juffer	afrikaans	boek, boekweek, geletterdheid, Geletterdheidsdag, lees, taal	Lewer kommentaar
Op 8 September vier ons Internasionale Geletterdheidsdag en van 7 – 13 September is dit Nasionale Boekweek in Suid-Afrika.
Stel hope ou tydskrifte en koerante beskikbaar sodat die outjies die opskrifletters in nuwe woorde en sinne kan gebruik. Bou slagspreuke of idiome en laat die outjies hul eie prente daaroor teken. Plak dit in die gange op, sodat ander ook kan leer.
Maak soutklei of speelklei. Gebruik 'n verskeidenheid letterkoekiedrukkers om letters uit te druk en bou woorde daarmee. Andersins kan 'n mens die deeg uitrol en met gewone stempels woorde uitdruk. As julle soutklei gebruik, kan 'n mens die stempel eers op die inkkussing druk. Sodra die deeg droog is, glasuur dit met deursigtige vernis of spuitverf dit.
Gebruik koekiedeeg om woorde of letters soos bo te pons/druk en bak dit vir 'n pouse happie.
Neem die onderskeie leesgroepe (groeplees) op en speel die opnames later terug as daar 'n ruskans is.
Speel stories op die rekenaar – waar die outjies kan saam lees.
Indien jou skool die gratis Kindle toep gebruik om stories op die rekenaar of ander toestelle te lees, stel dit beskikbaar.
'n Mens kry gratis storie toeps om op Android en op Apple toestelle (fone, tablette, ens.) te laai.
Indien jou skool nie allerhande duur toerusting het nie, kan 'n mens stories op jou selfoon of 'n ou bandopnemer opneem. Die kinders kan dan na stories luister. As die klank te sag is, kan hulle in klein groepies kom luister.
Skryf gesamentlik 'n klas storie en maak aantekeninge of sketse op die bord om later oor te tik. Tik byvoorbeeld een sin per A4-bladsy (bo-aan) en laat ruimte vir illustrasies. Herinner die outjies om hul name op die voorblad te plaas (langs "illustreerder") en stal die boekies uit. Hierdie aktiwiteit sal oulik by boekopvoeding en biblioteekkennis in pas. Deel die boekies met 'n ander skool of instansie.
Tik gerus soekterme soos "lees, leeslys, e-boek, biblioteek, boek" by die bruin soekblokkie aan die regterkant in vir nog idees.
Breuke vir beginners
Juffer	afrikaans	breuke, ekwivalente breuke, gelyke breuke	Lewer kommentaar
Ons praat van breuke wanneer ons 'n item of 'n hoeveelheid in gelyke dele opbreek. Dink aan 'n groterige sjokolade (soos 'n Kit-Kat) wat 4 lang stawe of blokke het. Die blokke is gelyk of ewe groot. As ons die sjokolade in 4 dele opbreek, het ons 4 uit 4 stukke. As jy een stafie geëet het, het jy een uit 4 ewe groot stawe geëet. As jy 2 stawe geëet het, kan ons sê dat jy die helfte geëet het of 2 uit 4 stukke.
Loer hier, na Breuke en na Spesiale breukname vir werksvelle en idees.
Vrouedag, 9 Augustus
Juffer	afrikaans	vrouedag	1 Kommentaar
Juffer	afrikaans	by, bye, insek, insekte	2 Kommentaar
Saterdag, 15 Augustus, is Wêreld Heuningbydag. Wat kan ons doen as ons "bye" bespreek?
Soek seshoekige vorms om tydens kleiwerk of wiskunde te gebruik. Die ou vormpasballe, het 'n stewige blokkie in die stel. Jy kan koekies uit deeg druk, byekorwe uit geel klei druk of drukwerk met dikkerige verf doen.
Knak leë toiletrolle aan drie kante. Druk dit plat, vou oop, druk plat, vou oop…totdat jy 'n seshoekvorm kry. Sny die rolletjie in die helfte en weer in die helfte – totdat jy die breedte van jou keuse kry. Verf dit geel en oranje en plak dit met houtlym om 'n byekorf te maak.
Verf 'n vel karton of papier met 'n oranje-geel verf (gooi bietjie rooi by geel). Giet dan geel (of ligte bruin) verf in 'n plat skinkbord en druk 'n groot vel borreltjieplastiek (bubble wrap) daarin en druk dit op die oranje-geel vel. Siedaar! 'n Byekorf. Jy kan ook die verf op die plastiek verf of smeer. Gebruik die velle as 'n agtergrond of druk by- en opskrifte op A4-velle voordat jy die bladsy met verdunde (water-) verf bedruk. Knip die vet woorde uit en daar het jy 'n unieke opskrif.
Bye vingerdrukwerk. Doop duime in dikkerige geel verf en druk dit op 'n blommetjie of korf agtergrond. Sodra dit droog is, kan julle swart lyne oor die lyfies trek (veselpen) en vlerke in teken.
Maak 'n 3D-byekorf deur 'n opvoubare papierlantern te spuitverf of met geel snesiepapier te bedek (gebruik pastadikte muurpapiergom). Maak bye van pom-poms (fluff balls) en hang of plak dit op/aan die korf.
Smeer houtlym aan 'n akker, wasgoedpennetjie of 'n klein klippe. Buig en wen 'n geel pypskoonmaker om en om die kern. Wen dan 'n bruin of swart pypskoonmaker in breë ringe om die gele. Knip 'n swart of bruin pypskoonmaker in twee gelyke dele en knoop in 'n druppelvorm. Laasgenoemde vorm die vlerke. Druk die ekstra draadpunte by die lyfie in en voeg gom as versterking in. Plak twee wikkelogies bymekaar. Plak die sye of pensies op die korwe of agtergronde. As jy verkies om die bye te laat hang, knoop 'n vislyntjie of gare aan 'n vlerk.
Gee 'n ovaalvormige deksel (of knip een uit 'n ou x-straalplaat). Plak met wondergom op papier, trek af en knip uit. Skeur en plak verskillende stukkies geel papier op die ovaal. Indien julle snesiepapier gebruik, kan 'n mens 'n lagie kookolie oor verf om dit 'n glans te gee. Plak ligte bloue op die vlerk en druk 'n swart vel deur 'n snippermasjien om swart stroke vir die lyfies te kry. Gebruik dan gelyke stukke donker pypskoonmakers vir die pote en groot wikkelogies vir die oë. [bytjie]
'n Oulike skakel met Engelse Gogganame volgens die alfabet. (H is for Honeybee)
Engelse werksvelle en 'n leesstuk.
Die lewenssiklus en kaartjies om in volgorde te pak.
Hoe ontwikkel die by?
Pligte in 'n byekorf. (Grafiese uitleg)
Verskeie oulike leierskapseienskappe van 'n by.
Peuselhappies, rympies, liedjies…
Verskeie drukbare bladsye en werksvelle.
Werksvelle vir die jongspan.
Ek sal aan nog 'n paar idees dink. 😉
Maak eenvoudige pantoffels uit viltlap. Dit behoort 'n oulike aktiwiteit vir die jongspan te wees. Trek 'n skoen op papier af en gee dit 'n effense wyer randjie wanneer jy die patroon op die vilt aftrek. Gee die "skoen" "moue" – wat later die borand sal word. Indien julle 'n ou slingermodel naaimasjien het, kan dit die proses vergemaklik.